=== Den polsk-litauiske realunion (1569-1795) ===
{{uddybende|Den polsk-litauiske realunion}}
Den polsk-litauiske realunion blev oprettet i [[1569]] ved undertegnelse af [[Lublinunionen]]. Der indførtes fælles kongevalg og fælles rigsdag, mens Polen og Litauen beholdt egen lovgivning og administration, herunder separate hære og valutaer.<ref name=stone/> Men i sidste ende påvirkede [[polonisering]]en alle aspekter af det litauiske samfund: politik, sprog, kultur og den nationale identitet. Fra midten af 1500-tallet til midten af 1600-tallet blomstrede kunst, kultur og uddannelse, næret af [[renæssancen]] og den [[Reformationen|protestantiske reformation]]. Fra 1573 valgtes den [[Kongeriget Polen (1385–1569)|polske konge]] og s[[Storfyrstendømmet Litauen|torfyrsten af Litauen]] af adelen, der fik stadigt flere [[privilegier]]. Disse privilegier, især ''liberum veto'' {{lang-da|frit veto}}, der gav hver enkel adelsmand vetoret, førte til anarki og opløsning af staten.
Politik Historie Foreninger Organisationer